Farquhari saared

Farquhari saared on Seišellidele kuuluv korallsaarte rühm India ookeanis. Farquhari saared moodustavad osa Korallisaartest.

Farquhari saared asuvad umbes 700 km kaugusel Seišellide pealinnast Victoriast edelas ning umbes 400 km kaugusel Madagaskarist kirdes. Saarte kogupindala on alla 11 km².

Farquhari saarterühma moodustavad Saint Pierre'i saar, Farquhari atoll (koosneb kahest suuremast ja 8 väiksemast saarest), Providence'i atoll (koosneb Providence'i ja Cerfi saarest) ja veealune Wizardi riff.

Asustatud on ainult Farquhari atolli põhjasaar ja Providence'i saar.

Farquhari saartel elab endeemse liigina ämblik Farqua quadrimaculata.

Kategooria:India ookeani saarestikud
Kategooria:Seišellide saarestikud